Netikrasis pasirinkimas
Netikrasis pasirinkimas (angl. False choice) – loginė argumentacijos klaida, kuomet dvi ar daugiau alternatyvų pristatomos kaip vieninteliai įmanomi atvejai, nors galimas mažiausiai dar vienas (nepristatytas) variantas. Šiai klaidai priskiriamas ir kategoriškas, „juodai baltas“ žmonių vertinimas – arba visi žmogaus veiksmai bei jų motyvai laikomi labai gerais, arba visai blogais. Tai psichologinės gynybos forma, atsakas į situaciją, kuri kitaip yra pernelyg sudėtinga.